Dnes sme prežili nezabudnuteľný deň plný zážitkov! Naši žiaci so sluchovým postihnutím sa spojili s deťmi z materskej školy ul. 1. Mája Vranov n. T. a študentmi KMD Fénix pri GCD Vranov n. T., aby sa spolu naučili, ako chrániť prírodu a triediť odpad.
Spoločný deň bol výnimočný vďaka vzájomnej komunikácii – kombinovali sme posunkovú reč, vizuálne pomôcky a hru. Deti sa naučili, že každý môže prispieť k ochrane prírody, bez ohľadu na vek alebo schopnosti.